
oudl  JD  de  B Joubert 

5.  OnthuIIing:  Br  C Wissekerke 

6.  Oopsluit  van  voordeur:  Voors.  Boukommissie  br  CH  Joubert 

13h30  Vingerete 

VOORWOORD 


Wat  'n  heugelike  dag!  Die  ingebruikneming  van  die 
kerkgebou  op  Jeffreysbaai! 

Persoonlik  wys  dit  vir  ons  op  die  Here  se  genade.  Graag  wil 
ek  by  hierdie  voorwoord  melding  maak  van  die 
beweegredes  vir  ons  betrokkenheid  by  die  bouprojek.  Ek 
het  begin  met  'n  besigheid  in  Jeffreysbaai  waar  'n  mens  jou 
maar  van  tyd  tot  tyd  vasgeloop  het  in  finansiële  krisisse  en 
gewonder  het  of  jy  die  regte  ding  doen. 

Ek  het  toe  van  my  aandele  aan  ander  persone  aangebied  en 
terselfdertyd  'n  gelofte  aan  my  Heer  gedoen  dat  indien  ek 
dit  sou  verkoop  ek  aan  Hom  die  helfte  van  die  opbrengs  sou 
gee  en  dit  sou  laat  gebruik  vir  'n  kerkgebou  in  Jeffreysbaai. 

Hier  was  verskeie  persone  van  die  Kerkkantoor  by  my  in 
Rustenburg  wat  aanbevelings  gedoen  het  dat  dit  nie  'n 
proposisie  in  Jeffreysbaai  sou  wees  nie  - dit  moes  liewers  in 
'n  trust  belê  word  om  die  fondse  te  gebruik  vir  verskillende 
gemeentes  in  die  Kaapprovinsie. 

Maar  nieteenstaande  het  ons  voortgegaan  en  begin  bou 
aan  'n  wyk  en  toe  later  aan  die  kerkgebou. 

Deur  die  krag  en  genade  van  ons  Heer  en  baie  harde  werk 
en  opofferings  het  'n  paar  gemeentelede  dit  verder  tot 
stand  gebring  waarop  ons  opreg  trots  kan  wees. 

Clarence  en  Suzi  Wissekerke 

INHOUDSOPGAWE 


1.  Die  geskiedenis  van  Gemeente  Port  Elizabeth 

2.  Jeffreysbaai  as  wyk  van  die  Gemeente 

3.  Die  rol  van  die  vakansiegangers 

4.  Bediening  op  Jeffreysbaai  en  organisering  van  die  wyk 

5.  Die  ideaal  van  'n  eie  kerkgebou 

6.  Harde  werk 

7.  'n  Droom  word  bewaarheid 

8.  Die  toekoms 

1.  Die  geskiedenis  van  Gemeente  Port  Elizabeth 

Die  gemeente  is  in  1992  41  jaaroud.  In  1991  is  die  veertigstebestaansjaar 
op  luisterryke  en  gepaste  wyse  gevier.  'n  Spesiale  bylaag  tot  die 
gemeenteblad  Die  Ramshoring  is  gepubliseer  waarin  die  geskiedenis  van 
die  gemeente  geskets  is.  Dit  word  nie  weer  hier  geplaas  nie.  Eksemplare 
is  nog  op  aanvraag  by  die  gemeentekantoor  beskikbaar. 

2.  Teffrevsbaai  as  wyk  van  die  Gemeente 

Die  Groot  Trek  het  die  Nederduitsch  Hervormde  Kerk  na  die  binneland 
geneem.  Die  ZAR  en  later  Transvaal  het  die  bakermat  van  die  Kerk 
geword.  Die  terugtrek  van  die  Groot  Trek  het  stadig  begin  en  later  'n 
groter  stroom  geword.  Ons  laat  dit  aan  die  geskiedskrywers  van  die 
toekoms  oor  om  op  die  redes  daarvoor  in  te  gaan. 

Vir  Jeffreysbaai  geld  die  rede  natuurlik  dat  dit  'n  gewilde  vakansieplek 
was  wat  al  meer  ontwikkel  en  uitgebrei  het. 

Dit  het  gebeur  dat  mense  hulle  ook  in  die  Jeffreysbaai-omgewing  kom 
vestighet.  Sommige  het  hom  aftree  terwyl  andere  nuwe  werksgeleenthede 
kom  ondersoekhet.  Omdat  die  Nederduitsch  Hevormde  Kerk  'n  tyd  lank 
in  die  Kaap  onbekend  was  het  dit  gebeur  dat  Hervormde  lidmate  na 
ander  kerke  oorgegaan  het.  Dié  wat  geweet  het  van  die  gemeente  Port 
Elizabeth  het  op  een  van  twee  wyses  gereageer:  óf  hulle  het  die  eredienste 
in  Port  Elizabeth  gaan  bywoon  óf  hulle  het  besluit  dit  is  te  ver  en  het  ook 
oorgegaan  na  ander  kerke. 

Die  dokumente  van  die  gemeente  maak  melding  dat  daar  in  1967  2 
lidmate  op  Hankey  en  2 by  die  Stormsrivier  gewoon  het. 

By  sommige  lidmate  wat  sedert  die  sewentiger-  en  tagtigeijare  hulle  op 
Jeffreysbaai  kom  vestig  het,  bestaan  nou  nog  ergernis  omdat  hulle 
aangeraai  is  om  nie  so  ver  na  Port  Elizabth  te  ry  nie,  maar  eerder  oor  te 
gaan  na  ander  kerke. 

Oudl.  Dana  de  Vries  van  Bloemfonteingemeente  vertel  egter  dat  hy  in 
1983  hartlik  verwelkom  is  toe  hy  hom  op  Jeffreysbaai  kom  vestighet.  Op 
sy  voorstel  is  besluit  om  beloftelyste  in  die  gemeente  rond  te  neem.  Hyself 
het  in  die  Jeffreysbaaiwykrondgegaan  en  'n  aansienlike  bedragingevorder 
by  lidmate  sover  as  Kirkwood,  Humansdorp  en  Kareedouw. 

Weens  die  afstandsprobleem  het  sommige  kinders  die  kategese  by  die 
NG  Kerk  bygewoon. 

Vanaf  1985  kom  daar  egter  'n  verandering. 


4 


3.  Díe  rol  van  die  vakansiegangers 
Broer  Adam  Willemse  skryf  soos  volg: 

Dink  ek  aan  Jeffreysbaai,  dan  kom  twee  sake  altyd  na  vore:  Eerstens  die 
heerlike  rustige  vakansies,  tussen  'n  klomp  gawe  mense  in  'n  pragtige 
omgewing.  Tweedens  die  vestiging  van  'n  Hervormde  "Gemeente"  in  hierdie 
klein  rustige  gemeenskappie. 

'n  Hele  aantaljare  gelede  het  ek  en  my  gesin  besluit  om  'n  uitspanplekkie  aan 
te  skafwat  aan  streng  vereistes  moes  voldoen.  Jeffreysbaai,  en  meer  spesifiek 
Paradysstrand,  het  aan  al  die  vereistes  voldoen.  Pragtige  wit  veilige  strande, 
strandmere,  skulpe,  voldoende  koopfasiliteite  ens.  Alhoewel  daar  kerke  was, 
het  daar  tog  'n  hunkering  na  ons  eie  kerk  gewees. 

Ons  was  so  gelukJiig  in  Jeffreysbaai  dat  ons  'n  hele  paar  Hervormers  oorreed 
het  om  ook  daar  vir  hulle  'n  plekkie  aan  te  skaf  Onder  diegene  wat  oorreed  is, 
was  dr  Jaco  Naudé  en  sy  gesin.  Sonder  'n  eie  geestelike  tuiste  het  ons  maar 
gereeld  die  dienste  in  die  NG  Kerk  bygewoon.  Vir  'n  paar  jaar  het  hierdie 
reëling  die  Hervormers  geval,  totdat  vyf  Hervormers  op  'n  Dinsdagaand  na 
die  diens  by  my  huis  bymekaar  gekom  het  om  kerksake  te  bespreek. 

Daar  is  besluit  dat  iets  aan  die  saak  van  ons  eie  eredienste  gedoen  moet  word. 
Daar  is  besluit  dat  daar  voortaan  eredienste  (ten  minste  gedurende 
skoolvakansies)  in  Jeffreysbaai  gehou  moet  word.  Verder  is  daar  besluit  dat 
ofjaco  Naudé  ofHein  WentzeUalbei  was  toenog  predikante),  onmiddellikmet 
eredienste  op  Sondae  sal  begin,  totdat  die  saak  met  die  Administrateur 
bespreek  kon  word.  Die  gevoel  was  algemeen  dat  ons  met  iets  in  ons  hande  na 
mnr  de  Munnik  moes  gaan  om  ons  ems  te  bevestig. 

Ek  het  voorgestel  dat  ek  Vi  kerkjerf  skenk,  terwyl  Clarence  Wissekerke  ondemeem 
het  om  'n  aansienlike  kontantskenking  te  maak  Met  sulke  gedetermineerde 
manne,  en  met  die  skenkings  in  die  sak,  kon  mnr  de  Munnik  nie  anders  as  om 
die  afvaardiging  simpatiek  aan  te  hoor  nie. 

Intussen  is  die  daad  by  die  woord gevoeg  en  is  die  eerste  "erediens"in  drNaudé 
se  chalet  gehou.  Die  groot  taak  wat  voorgelê  het,  was  om  dit  so  wyd  moontlik 
bekend  te maak  dat daarnou  'n  Hervormde  "Gemeente"in Jeffresybaai  is.  Hier 
moet  die  naam  van  die  vorige  polisiestasie  bevelvoerder  (luit.  Baird)  genoem 
word.  Hy  het  voorwaar  'n  reuse  taak  verrig.  Die  lidmaattal  het  so  aangegroei 
dat  daar  besluit  is  om  die  eredienste  in  die  Newtonsaal  te  hou. 

Die  eerste  erediens  aldaar  was  aandoenlik,  en  sal  seker  deur  eVteen  wat  die 
dag  daar  was  vir  die  res  van  hul  lewe  as  'n  kleinnood  bewaar  word.  Drie 
manne  van  Pretoria  — nie  een  het  'n  pak  klere  gehad  nie  — het  die  diens 
behartig.  Otidl  Hansie  Steyn  van  Wapadrant  gemeente  was  die  orrelis  , 

5 


"toniek solva” en  al,  ekselfwas  die  voorlees-ouderling,  sonder  'n  geskrewe  Tien 
Gebooie  en  Geloofbelydenis,  terwyl  dr  Jaco  Naudé  die  diens  gelei  het. 

Met  groot  dankbaarheid  in  my  hart,  en  'n  knop  in  my  keel,  het  ek  die  Here 
gedank  daardie  Sondag  toe  die  eerste  kindjie  (luit.  Baird  se  dogterjie)  in  die 
nuwe  "Gemeente"  gedoop  is,  dat  Hy  dit  vir  my  moontlik  gemaak  het  om  'n 
instrument  te  wees  in  die  daarstelling  van  'n  nuwe  "Gemeente"  vir  Hom. 

Dr  Naudé  vertel: 

Teen  die  einde  van  1986  het  die  Administrateur  van  die  kerk,  mnr  Leon  de 
Munnik,  my  op  versoek  van  mnr  Clarence  Wissekerke  van  Rustenburg,  gevra 
om  eredienste  in  Jeffreysbaai  te  begin  hou.  Die  plan  was  om  tydens  die 
Desember-vakansie  gereelde  eredienste  vir  veral  die  vakansiegangers  te  reël. 

Ons  het  strooibiljette  in  Humansdorp  laat  druk.  Op  'n  winderige 
Saterdagoggend  het  ek  en  my  tiuee  kinders,  Delia  en  Ettienne,  die  biljette  onder 
motors  se  ruitveërs  gedruk, 

Die  eerste  diens  het  in  my  woonstel  te  Astonbaai  plaaasgevind.  Behalwe  my 
eie  gesin  was  mnr  en  mev  Wissekerke,  mev  Pinto  en  mev  Laura  Roux  (N(G- 
lidmaat)  teenwoordig. 

Na  dié  diens  het  luit.  en  mev  John  Baird  ook  kontak  gemaak.  Hy  het  aangebied 
om  die  Newtonsaal  van  Jeffreysbaai  se  munisipaliteit  vir  die  eredienste  te 
bekom.  Die  munisipaliteit  het  die  saal  vir  Desember  1985  gratis  beskikbaar 
gestel 

Ons  het  die  reëlings  van  die  volgende  eredienste  en  Kersdiens  van  mond  to 
mond  versprei.  'n  Hele  aantal  lidmate  van  Wapadrant  gemeente  het  hierin 
gehelp.  Onder  hierdie  lidmate  was  die  gesinne  van  Wiïlie  en  Marietjie  Fourie, 
Adam  en  Elize  Willemse  asookHansie  en  Louisa  Steyn.  Vorige  Wapadranters, 
tans  lidmate  van  Tzaneen-gemeente,  Koos  en  Mara  van  Rensburg,  het  ook 
Hervormers  wat  vakansie  gehou  het,  na  die  volgende  eredienste  gebring. 

By  hierdie  erediens  was  meer  as  50  Hervormers  teenwoordig.  Twee  van  hulle 
het  later  ouderlinge  in  Jeffreysbaai  geword,  nl  oudl  JC  Brits  en  oudl  John 
Baird. 

'n  Vergadering  is  gehou  waartydens  die  permanente  inwoners  georganiseer 
is.  Op  hierdie  vergadering  het  mnr  Wissekerke  finansieël  hulp  aan  die  wyk 
aangebied  terwyl  mnrAdam  Willemse  'n  erf  geskenk  het. 

'n  Komitee  is  gekies  om  die  verwikkelinge  aan  die  Administrateur  oor  te  dra, 
en  om  die  nuwe  predikantvan  Port Elizabeth,  ds Fanie  Hoffman  op  hoogte  van 

sake  te  bring.  Ds  Hojfman  was  op  hierdie  stadium  nog  nie  as  predikant 
bevestig  nie. 

Hierdie  komitee,  bestaande  uit  dr  Jaco  Naudé  (sameroeper)  oudl  Willie  Fourie, 
Adam  Willemse,  mnr  Wissekerke  en  Koos  van  Rensburg,  het  mnr  de  Munnik 
in  Pretoria  van  die  verwikkelige  in  kennis  gestet 

4.  Bediening  op  Teffreysbaai  en  órganisering  van  die  wyk 
Na  die  ordening  van  die  nuwe  predikant  van  Port  Elizabeth,  ds  S 
Hoffman  op  ISJanuarie  1987,  kontakdrjaco  Naudéhomin  verband  met 
Jeffreysbaai. 

Dr  Naudé  verduidelik  sy  aanvoorwerk  en  ds  Hoffman  onderneem  om 
dadelik  aan  die  werk  te  spring. 

Ouderlinge  Jaap  en  Dawid  Malan  onderneem  om  ook  met  groot 
entoesiasme  steun  te  gee  en  die  wiel  behoorlik  aan  die  rol  te  kry.  Hulle  ry 
aanvanklik  saam  met  die  predikant  om  op  'n  gereelde  basis  eredienste  te 
hou  in  Jeffreysbaai. 

Met  behulp  van  broers  JC  Brits  en  J Baird  word  plakkate  oral  vertoon  om 
die  hou  van  Nederduitsch  Hervormde  Kerk  eredienste  elke  Sondag  om 
IThOO  in  die  Newtonsaal  bekend  te  stel.  Kostelik  is  mev.  Magriet  de  Beer 
se  vertelling: 

Op  'n  dag  was  daar  tussen  al  die  kennisgewings  van  spesiale  aanbiedings,  te 
koop  en  verlore  in  Tip-Top  se  winkelvenster  'n  ander  kennisgewing:  "Alle 
lidmate  van  die  Hervormde  kerk  wat  in  Jejfreysbaai  is,  skakel  assebliefmev 
Riekie  Baird"  en  dan  die  telefoonnommer.  Die  kennisgewing  moes  sy  'n  paar 
maal  herhaal,  omdat  ditgereeld  sommer  gou-gou  verwyder  is  vir  'n  ander  "te 
koop"  of  "ons  soek  ons  hond  ofkat  wat  weg  is",  of  "Handy  Andy  vir  99c". 

Nietemin,  daar  was  reaksie.  Ongeveer  drie  weke  na  die  laaste  versoek,  was 
daarweer  'n  nota  in  die  winkelvenster:  "Alle  lidmate  van  die  Hervormde  Kerk 
— Sondagaand  om  5.00  nm  kom  ons  in  die  Newtonsaal  bymekaar.  Ds  F 
Hojfman  van  PE  sal  die  diens  lei. 

Ds  Hoffman  onthou  die  begin  baie  goed: 

Dit  voel  byna  na  'n  oorlewingstryd,  eJke  Hervormer  besef  hoe  nodig  en 
belangrik  hy  vir  die  res  van  die  lidmate  is  — niemand  kan  bekostig  om  lyfweg 
te  steek  nie.  Die  verwaarloosde  en  verdwaalde,  maar  lojale  Hervormers 
kruip'  as't  ware  oral  uit  hul  'gate'  en  gou  ontstaan  'n  steivige  kemgroep  wat 
gereeld  elke  Sondag  die  eredienste  bywoon.  Vir  almal  was  dit  'n  heerlike 
voorreg  om  hier  in  die  'vreemde'  in  tipies  Hervormde  idioom  en  atmosfeer  te 

aanbid.  'n  Interessante  belewenis  was  diefeit  dat  ons  almal  sintuie  ontwikkel 
het  om  byna  soos  'n  bloedhond  Hervormers  uit  te  snuffel  en  te  betrek! 

Dit  was  duidelik  dat  die  lidmate  byna  voor  die  voet  'immigrante' was  (in  die 
woorde  van  ds  Marsman!).  Die  wat  nie  uit  Holland  kom  nie,  kom  uit 
Transvaal,  veral  Transvaal! 

Interessant  is  die  Kerkraadsnotules  oor  ds  Hoffman  se  eerste  verslae: 

KR  26/1/87 
6.3  ïeffreysbaai 

Dit  word  gestel  dat  daar  in  Jeffreysbaai  heelwatmeer  lidmate  woonagtig  is  as 
sover  bekend;  daar  mag  ongeveer  30  Hervormers  woon.  Ds  Hoffman  het 
Sondag  met  2 oudelinge  ondersoek  gaan  instel.  Vorms  vir  aanmelding  van 
nuwe  lidmate  is  versgrei.  Sodra  getalle  bekend  is,  sal  oor  bearbeiding  besluit 
word. 

Voorsitter  sou  graag  elke  Sondag  'n  erediens  wil  hou  in  Poirt  Elizabeth,  in 
Uitenhage  en  in  Jeffreysbaai.  Dit  word  gestel  dat  hy  moet  oppas  om  homself 
nie  uit  te  brand  nie. 

KR  16/2/87 

6.3  Voortsyruitend 

2 Ouderlinge  en  1 diaken  het  saamgegaan  op  besoek  aan  Jeffreysbaai.  Daar 
is  reeds  11  gesinne  ingeskrywe;  mense  is  baie  positief.  Luitenant  Baird  is 
voorlopig  die  kontakpersoon.  OC  Kiessig  is  as  ouderling  en  broer  Baird  as 
diaken  voorgestel  RJ  Liebenberg  mag  laterook  as  ouderling  beskikbaar  wees. 
2 lidmate  hou  kategese  vir  7 kinders. 

Op  die  gemeentevergadering  na  die  erediens  a.s.  Sondag  sal  voorgestel  word 
dat  die  erediens  (in  PE-LJS)  vervroeg  word  na  8h30.  Erediens  in  Uitenhage  sal 
dan  1 0h30 gehou  word,  Namiddag  om  1 ThOOsal  dan  'n  erediens  op Jeffreysbaai 
wees. 

KR  17/3/87 

Sieletal  van  die  gemeente  Port  Elizabeth 

Ongeveer255  lidmate  tans  met  die  moontlikheid  van  toekomstige  uitbreiding 
veral  in  die  lig  van  die  ontwikkeling  vanMosselbaai  wat  dalk  meer  Hervormers 
na  die  Oos-Kaap  sal  bring. 

Op  Jeffreysbaai  lê  daar  ook  potensiaal  aangesien  daar  reeds  'n  bedrag  van 
R90  000  by  die  kerkkantoor  belê  is  ten  gunste  van  ontwikkeling  op  Jeffreysbaai 
asook  'n  perseel  geskenk  deur  'n  Hervormer  op  Jeffreysbaai  vir  toekomstige 
gebruik 

Aangesien  die  Jeffreysbaaiers  die  Newtonsaal  sterk  met  "disko's  en  danse" 
geassosieerhet,  was  daar  gou  'n  gevoel  dat  'n  ander  plek  van  samekoms 
gevind  moes  vind. 

Die  Gereformeerde  Kerkhet  goedgunstiglik  hul  gebou  in  Nautilusstraat 
beskikbaar  gestel  — teen  'n  karige  "huur".  Die  Nederduitsch  Hervormde 
Kerkis  groot  dank  verskuldigaan  ds  Kruger,  sykerkraad  en  gemeentelede 
hiervoor!  (Hierdie  gebou  was  tot  met  Sondag  27  September  1992  tot  die 
Hervormers  se  beskikking.  Die  Gereformeerde  Kerk  Jeffreysbaai  het 
intussen  selfstandig  geword  en  'n  predikant  in  die  persoon  van  ds  LH 
Stavast  bedien  die  gemeente.)  Daar  was  aan  die  begin  verwarringby  baie 
mense  tussen  die  Gereformeerde  Kerk  en  die  Hervormde  Kerk. 

Aanvanklikhetdie  susters2  — 2 gegroepeerwatdan  verantwoordelikwas 
vir  iets  te  drinke  na  die  diens.  Eers  in  die  voorportaal,  later  in  die 
kombuis.  Toe  die  voorportaal  gebruik  is,  moes  alles,  letterlik  alles, 
aangery  word.  Ons  het  nie  eetgoed  gebring  nie  — wou  die  kompetisie 
duiwel  nie  'n  kans  gee  nie.  Die  Hervormers  het  later  hulle  eie  kas  in  die 
kombuis  geplaas  en  om  die  beurt  die  kerk  skoongemaak. 

Die  eerste  ouderling  was  broer  JC  Brits  en  die  eerste  diaken  broer  JM 
Baird.  Baie  gou  word  broers  Japie  Joubert  en  Clemens  Kiessig  as  tweede 
ouderlingen  diaken  onderskeidelikbevestig.  Br  Kiessig  vervaardig  'n  eie 
kateder  vir  die  voorleser. 


'n  Bekwame  orreliste  is  aanvanklik  'n  probleem.  Johan  en  Ella  van  Zyl 
skenk,  'n  huisorrel  waarop  broer  John  Baird  onderneem  om  te  oefen, 
maar  intussen  word  mev  Lamprecht  ingespan  om  ons  te  begelei.  Na  haar 
vertrek  skaf  die  dominee  vir  hom  'n  goeie  bandspeler  aan  waarmee  die 
begeleiding  in  Port  Elizabeth  opgeneem  word  vir  gebruik  in  Uitenhage 
en  Jeffreysbaai. 

BroerJLiebenbergwordverkiesashulpkassier,  sodatdiefondsebehoorlik 
beheer  en  geadministreer  kan  word. 


Onder  leiding  van  mev  Marieta  Hoffman  word  daar  'n  afdeling  van  die 
NHSV-tak  gestig  op  9 Augustus  1987.  Die  bestuur  word  verkies  as  volg: 


Voorsitter: 

Vise-voorsitter: 

tesourier: 

Sekretaresse: 

Lede: 


Mev.  Ella  van  Zyl 
Mev.  Lienie  Muller 
Mev.  Jaria  Joubert 
Mev.  Riekie  Baird 
Mew.  De  Beer  en  Kiessig 


Jaarliks  is  'n  nuwe  komitee  aangewys  onderleidingvan  PE-tak  se  voorsitter 

tot  met  1989.  In  1990  is  met  die  susters  ooreengekom  dat  dit  onprakties 
is  om  as  NHSV-Afdeling  te  funksioneer.  Die  konstitusie  vereis 
verteenwoordiging  op  die  gereelde  bestuursvergaderings  in  Port  Eliza- 
beth  en  die  primêre  doelstelling  van  die  NHSV  is  barmhartigheid.  Daar 
is  ooreengekom  dat  almal  as  wykslede  en  wyksusters  sou  meewerk  in  die 
Fondsinsamelingkomitee  om  fondse  vir  die  gemeente  en  die  Boufonds 
van  die  wyk  te  in. 

Tog  het  die  susters  steeds  op  hulle  eie  vergader  en  word  notule  nog  steeds 
in  die  boek  van  die  NHSV  gehou  (as  NHSV-vergaderings!).  Wys  jou  net  hoe 
'n  diep  gewortelde  instelling  die  NHSV  in  die  Kerk  geword  het. 

Aanvanklik  word  Jeffreysbaai  buitewyk  in  twee  verdeel  maar  teen  die 
einde  van  1989  word  dit  noodsaaklik  om  dit  in  drie  te  verdeel.  John  Baird 
bedank  intussen;  broer  JC  Brits  aanvaar  nie  vir  die  volgende  termyn  nie 
en  Clemens  Kiessig  trek  Vrystaat  toe.  Corrie  Esterhuizen  en  Lynette 
Bosch  word  die  nuwe  diakens  van  wyke  26  en  27;  Gerrit  van  Heerden 
word  as  diaken  in  wyk  28  bevestig.  Vroeg  in  1990  raak  die  kerkraad 
voltallig  met  die  bevestiging  van  broers  Louis  Stemmet  en  John  Baird  as 
ouderlinge.  Die  buitewyk  strek  nou  vanaf  Thornhill  in  die  Ooste  tot 
Joubertina  in  die  Weste  - broer  Louis  Stemmet  van  wyk  28  moet  ongeveer 
600  kilometer  ry  om  sy  wyk  eenkeer  deur  te  werk! 

Diaken  Esterhuizen  bedank  en  verskeie  persone  tree  as  kollektante  op  toe 
die  gebied  in  vier  wyke  verdeel  word.  As  hulpkassier  tree  broer  Ploos  van 
Amstel  op  en  mej.  Anneke  Stemmet  vervul  tans  hierdie  funksie. 

As  ouderlinge  kom  in  1992  by  DI  Hill  en  JJ  Scheepers. 

Die  eerste  dopeling,  Michelle  Baird,  is  Desember  1987  hier  gedoop. 
Volgens  die  doopregister  is  die  seun  van  AJ  en  HP  Van  Staden  op  27 
Desember  1987  en  Dan,  die  seun  van  Aen  EJ  Steyn  op  1 September  1991 
ook  te  Jeffresybaai  gedoop. 

Die  eerste  katkisant  om  belydenis  af  te  lê,  was  Anita  Joubert  (1988)  en  in 
1990  lê  Isabeau  Joubert  belydenis  van  geloof  af.  Albei  word  in  Port 
Elizabeth  voorgestel.  Charl  Esterhuizen  is  die  eerste  katkisant  wat  op 
Jeffresybaai  belydenis  van  geloof  aflê  in  1991.  In  November  1991  lê  ook- 
Riaan  du  Plessis  geloofsbelydenis  af  op  Jeffreysbaai. 

By  geleentheid  is  Bybelstudie  aangebied  en  in  1990  begin  ds  Strauss  om 
in  Jeffreysbaai  Nagmaal  te  bedien  na  baie  vertoë  deur  die  kerkraadslede 
van  hierdie  wyke.  Die  eerste  Nagmaal  hier  was  vir  elkeen  'n  baie 
besondere  gebeurtenis. 

Drie  Nagmale  per  Sondag:  9h30  in  Port  Elizabeth,  1 IhOO  op  Uitenhage  en 
18h00  op  Jeffresybaai  laat  'n  predikant  uitsien  na  'n  rustige  Maandag!  So 
het  dit  gegaan  totdat  ds  Sneygans  in  Augustus  1991  as  pastorale  hulp  in 
die  gemeente  aangestel  word.  Hy  is  ook  betrokke  by  die  Christelike 
Seemansorganisasie. 

Aanvanklik  ruil  die  predikante  die  erediensbeurte  uit  naamlik  Port 
Elizabeth  oggend  en  aand,  Uitenhage  en  Jeffreysbaai  en  een  maal  per 
kwartaal  Grahamstad.  In  Augustus  1992  word  op  voorstel  van  die 
Werksverdelingskomitee  besluit  dat  die  gemeentepredikant  die 
Stadswyke  en  Jeffresybaaiwyke  sal  versorg,  met  die  oggenderedienste  in 
Port  Elizabeth  en  die  aanddienste  op  Jeffreysbaai. 

Die  pastorale  hulp  versorg  die  Uitenhagewyk,  Grahamstad  en  die  studente. 
Hy  preek  dan  op  Uitenhage  en  die  aande  in  Port  Elizabeth. 

5.  Die  ideaal  van  'n  eie  Kerkgebou 

Dit  gebeur  nie  elke  dag  dat  'n  buitewyk  sy  eie  kerkgebou  het  nie.  Maar  met 
die  aansporing  van  die  reeds  genoemde  groot  donasies  begin  die  ideaal 
leef  in  die  harte  van  Jeffreysbaai  se  lidmate.  Onder  leiding  van  ds  Fanie 
Hoffman  word  'n  boukomitee  verkies  (bestaande  uitbroers  JC  Brits,  JD  de 
B Joubert,  RJ  Liebenberg,  J Muller  en  JM  Baird).  Hierdie  komitee  besluit 
om  die  erf  in  Paradysstrand  in  die  markte  plaas  en  om  'n  pragtige  erf  in 
AD  Keetweg  aan  te  koop.  Met  goedkeuring  van  broer  C Wissekerke  word 
die  rente  op  die  leningsrekening  wat  by  die  Kerkkantoor  inbetaal  was, 
gebruik  om  die  erf  aan  te  koop.  Toestemming  van  die  Stadsraad  van 
Jeffreysbaai  word  verkry  om  dit  as  kerkerf  te  gebruik. 

KR  14/8/1988 
Aankooy  erf  Teffresinbaai 

'n  Geskikte  erfvirkerkbou  kan  nou  in Jejfresyhaai  verkry  word.  Die  markprys 
beloop  R67  000.  'n  Opsie  is  verkry  teen  R50  000.  Erfword  betaal  uit  bestaande 
fondse  en  sal  geen  verdere  finansiële  laste  vir  die  gemeente  beteken  nie. 
Toestemming  tot  aankoop  word  gegee.  Die  nodige  vorms  sal  ingemd  word  en 
aan  Ring  en  Kerkkantoor  gepos  word. 

Boufonds  Teffreusbaai  wyke: 

Ditword  verduidelik  dat  veralvakansiegangers  'n  bydrae  sal  wilmaak  virdie 
meubilering  van  'n  kerkgebou  of  saal.  Besluit  dat  gelde  vir  die  doel  ontvang 
deur  die  gemeente  beheer  sal  word;  die  gemeente  sal  ook  die  vruggebruik 
daarvan  verkry.  Die  kapitaal soos  inbetaal  sal  beskikbaar  wees  vir Jeffreysbaai, 
wanneer  benodig. 

KR  11/9/1988 

Voorsitter  verklaar  dat  goedkeuring  vir  aankoop  verkry  is.  Dr  PJ  Claassens, 

Direkteur  Kerklike  Administrasie,  wag  nog  op  benodigde  vorms.  Admin. 
beampte  verklaar  dat  vorms  reeds  enige  tyd  terug  aangestuur  is;  hy  sal  dit 
nagaan  en  terugrapporteer. 

Naskrif:  Op  Sondag  28  Augustus  is  aankoop  op  gemeentevergadering 
goedgekeur.  Benodigde  vorms,met  begeleidende  skrywe  is  op  Maandag,  29 
Augustus  aan  dr  PJ  Claasens  gestuur. 

KR  20/2/1989 

Voortspruitend:  Aankoop  erf  Jeffreysbaai  sal  nou  afgehandel  word.  Broer 
Wissekerke  staan  in  vir  betaling  indien  daar  probleme  met  die  Kerkkantoor 
mag  wees. 

'n  Boukommissie  word  in  1990  aangestel  onder  voorsitterskap  van  broer 
Charles  Joubert.  Die  ander  lede  is  broers  Japie  Joubert,  Pieter  Ploos  van 
Amstel  en  suster  Corrie  Esterhuizen. 

Jeffreysbaai  is  bevoorreg  dat  een  van  sy  eie  ouderlinge  die  doelmatige 
vier-fase  plan  uitdink,  teken  en  later  ook  grootliks  bou.  Oudl  Japie  Joubert 
is  'n  seën  vir  die  gemeente.  Die  Kerkraad  keur  teen  einde  1990  die  planne 
goed. 

Die  finale  tekeninge  word  deur  Dry  en  Joubert  Argitekte  in  Pretoria 
geteken  en  in  199 1 word  ook  die  Kommissie  van  die  Ringsvergadering  en 
die  Raad  van  Finansies  se  goedkeuring  verkiy  om  voort  te  gaan  met  die 
bouprojek. 

Die  volgende  persone  dien  ook  later  op  die  Boukommissie: 

Brs  HJ  Coertse,  PWJ  Ploos  van  Amstel,  RJ  Liebenberg  en  oudl  L Stemmet. 

Die  Kommissie  sien  tans  soos  volg  daar  uit: 

Voorsitter:  Br  CH  Joubert 
Sekretaris:  Oudl  JD  de  B Joubert 

Lede:  Oudll  L Stemmet  en  JJ  Scheepers  en  br  BF  van  der  Linde 

Mev  Doris  van  der  Linde  tree  as  boekhouer  op. 

Die  toewydingen  harde  werk  van  hierdie  manne  en  vroue  kan  nie  maklik 
in  woorde  beskrywe  word  nie.  Met  fyn  beplanning,  noodsaaklike 
aanpassings,  vernuf  en  deursettingsvermoë  verrys  'n  doelmatige 
kerkgebou. 

Voorlopig  word  met  fase  1 halt  geroep.  Dit  bestaan  uit  kerksaal  (later 
konsistorie),  kombuis,  kantoor,  voorportaal,  stoep  en  boonste  vertrek 
(latere  galery).  Die  kerk  sal  80  persone  kan  huisves.  Die  bedoeling  is  dat 
die  kerk  dan  sal  groei  soos  die  lidmaattal  toeneem  tot  'n  saal,  en  groot 
kerkruimte  met  kloktoring. 

Items  in  en  om  die  gebou  getuig  van  die  welwillendheid  van  die  Kerk,  die 
gemeente  en  gemeenskap.  Oom  Johan  van  Zyl  het  die  boorgat  gesink  — 
sterk  water,  heerlik  soet!  Gras  en  plante  is  geskenk  deur  lidmate  en 
vTÍende.  Br  Daan  Zeelie  het  al  die  houtwerk  gedoen  en  as  kunstenaars  het 
mev  Hanna  Zeelie,  mnr  Strydom  en  mev  Van  der  Linde  opgetree.  Die 
Nagmaalservies  is  geskenk  deur  mnr  en  mev  André  Smith  van  Plaza 
Juweliers.  Hulle  is  van  die  gemeente  Primrose. 

6.  Harde  werk 

Hierdie  is  'n  hoofstuk  op  sy  eie.  Dit  vertel  van  gelowige  lidmate  waarvan 
diemeestereedsbejaardis,watbesielmet'nideaalallesgeetsvliddorings, 
rumatiek  en  ander  kwale.  Die  fondsinsameling  het  op  'n  beskeie  noot 
begin.  OnderleidingvanEllavanZyl  wat  eerste  sameroepsterwas,  isdie 
Polisie  een  oggend  met  lekkerwarmpannekoeke  verras.  Ditwas  gebakin 
Nell  V d Poll  75  se  kombuisie.  By  welwillendheid  het  dit  nie  gebly  nie,  en 
toe  is  begin  koeksisters  bak  om  geld  in  te  samel.  Wie  weet  hoeveel 
honderde  dosyne  is  in  tannie  Ella  se  kombuis  gebak  het. 

Die  Gefeformeerde  susters  het  destyds  die  monopolie  gehad  om 
Sateroggende  by  Tip-Top  pannekoek  te  bak.  Hul  projek  — stoele  vir  hul 
kerksaal  — was  toe  afgehandel,  en  die  monopolie  het  op  die  Hervormers 
oorgegaan.  Op  'n  oggendhet  Japie  Joubert  glo  die  plakkaat  met  Hervormde 
Kerk  vervang  met  een  NHSV.  Hy  moes  toe  maar  die  plakkaat  omdraai  en 
agterop  Hervormde  Kerk  skryf,  want  die  mens  wou  net  nie  by  hierdie 
vreemde  organisasie  pannekoek  koop  nie.  Die  Strydom  Broers  van  Tip- 
Top  moet  genoem  word  vir  al  hul  pogings  om  alles  makliker  te  maak. 
Hulle  het  darem  ook  bieljie  voordeel  getrek,  want  al  die  benodighede  is 
by  hulle  gekoop. 

Elkeen  het  sy/haar  werk  gehad.  Die  aanmaker,  die  bakkers,  die 
suikerstrooiers,  die  verkopers  en  die  geldontvanger.  As  die  verkopery  vir 
Japie  te  stadig  gegaan  het,  het  hy  'n  bak  vol  gepak  en  straat  toe  gegaan. 
Daar  was  seker  nie  'n  kantoor  wat  oop  was,  wat  vrygespring  het  nie. 

Die  eerste  groot  ondememingwas  toe  die  Jukskeispelers  op  Humansdorp 
van  verversings  voorsien  is.  'n  Country-dag  op  Hankey  breek  amper 
almal  se  moed  weens  hoë  uitgawes  en  opoffering  met  min  resultate. 

Dit  word  'n  instelling  om  onder  leiding  van  die  Wyksfondsin- 
samelingskomitee  elke  eerste  en  laaste  Saterdag  voor  Bloch's  (die  nuwe 
naam  vir  die  supermark)  sosaties  te  braai  en  pannekoek  te  verkoop.  Die 
sosaties  is  so  lekker  dat  dit  'n  gereelde  ding  word  dat  'n  vreemdelingeen 
sal  koop  en  sal  temgkom  vir  nog  meer. 

Skrywer  is  in  besit  van  die  pannekoekresep,  maar  is  gevra  om  dit  steeds 

geheim  te  hou.  Dit  moet  nog  baie  bakstene  koop! 

Met  die  werkery  op  Humansdorp  se  skou,  gaskunstenaars  en  veral  tydens 
die  skulpiefees  word  deur  'n  paar  mense  R15  000  en  meer  per  jaar 
losgewerk. 

Met  1992  se  skulpiefees  is  daar  'n  omset  van  R20  000.  Aanhalings  uit  'n 
berig  oorhierdie  werkery  in  Die  Ramshoringbring  die  volgende  aan  die 
lig: 

Vrydag,  die  tweede  dag  het  ons  weer  sommer  al  vroeg  begin  regmaak  vir  die 
volgende  sessie.  Mev  Anne  Claasen  van  Rustenburg  arriveer  die  oggend 
sesuur  op  die  lughawe  in  Port  Elizabeth  om  by  haar  man  aan  te  sluit  vir  hul 
vakansie  op  Jeffreysbaai.  Ten  spyte  daarvan  dat  sy  reeds  om  drie-uur  moes 
opstaan,  werk  sy  saam  met  ons  tot  die  aand  laat.  Ons  maak  weer  soos  die 
eerste  dag. 

Dominee  Leivis  en  Tersia  Strauss  kom  sit  hand  by.  Hy  bak  tot  pannekoek, 
maarnadatdie  dames  hom  vriendelikmaar  togferm  oorreed  hetom  ditliewer 
te  staak,  verrig  hy  met  oorgawe  die  taak  om  almal  gevoed  en  versterk  te  kry. 
Hy  maak  baie  seker  dat  almal  die  pas  kan  volhou. 

Hierdie  tweede  dag  besorg  ons  net  oor  die  R4  000  vir  ons  werksaamhede  en  ons 
neem  aan  dat  dit  Saterdag  dalk  'n  bietjie  beter  mag  gaan. 

Vinnig  kom  ons  ook  aan  die  gang  en  ons  laat  waai  met  die  worsbroodjies, 
poedings,  sosaties,  pannekoeke,  koeldranke  en  spookasems.  Die  poedings  is 
naderhand  gedaan  en  die  dames  moetnet  bontstaan  om  poedings  aangemaak 
en  aangery  te  kry.  Gelukkig  kom  dominee  Bemie  en  Monica  Sneygans  huUe 
aanmeld  vir  diens  en  word  huUe  sonder  seremonie  ingespan  by  die 
pannekoektafel  Dominee  Bemie  neem  die  sestig  sente  een  na  die  ander  van 
tevrede  klante,  wat  weereens  in  toue  staan  en  wag  vir  ons  pannekoek, 

Die  voorrade  lol  om  op  te  raak.  Daar  is  gedurig  iemand  oppad  om  voorrade 
te  gaan  haal  en  aan  te  ry  deur  'n  malgeworde  Jeffreysbaai.  Dit  is  net  mense 
waar  Jy  kyk  en  optogte  en  orkeste  wat  die  vloei  van  voorrade  na  die  stalletjie 
bemoeilik. 

Daardie  dag  sal  ons  lank  onthou.  Ons  samel  byna  R8  000  in  toe  ons  omtrent 
nege  uur  die  aand  ophou  met  ons  aktiwiteite. 

Soos  goeie  organiseerders  hou  ons  nabetragting  en  bereken  ons  hoeveel 
voorraad  ons  gebmih  het.  Vir  diegene  van  u wat  nou  nog  besig  is  om  die  relaas 
te  lees  en  nuuskierig  genoeg  is  om  te  weet,  sal  ons  nou  kortliks  van  die 
hoeveelhede  weergee: 

Koekmeel 


200  kg 
160  kg 
83  dosyn 
66  bottels 
46  liter 
110  pakkies 
145  dosyn 
187  kg 


Suiker 

Eiers 

Olie 

Melk 

JeJlie 


Rolletjies 

Wors 

Sosaties 

Vrugtesap 


3 800  stokkies 


1 500  sakkies 


Die  inkomste  is  verdeel  tussen  die  Boufonds  vir  Jeffreysbaai  en  die 
Aanvullingsfonds  vir  ons  gemeente,  Gemeente  Port  Elizabeth. 

7.  'n  Droom  word  bewaarheid 

Die  Kerkraad  kry  in  September  1991  toestemming  van  die  Kommissie 
vandieAlgemeneKerkvergaderingomvir'njaarlankbyandergemeentes 
in  die  Kerkte  kollekteer  vir  die  verdere  fondse  watbenodigword  om  die 
Kerkte  voltooi.  Nagenoeg  R20  000  word  so  ingesamel.  Gereeld  verskyn 
berigte  hieroor  in  Die  Hervormer. 

Uit  die  plaaslike  gemeenskap  word  talle  skenkings  gemaak. 

Saam  met  die  aanvanklike  reuse  skenkings,  die  welwillendheid  van  die 
gemeentes  en  gemeenskap  en  DEUR  BAIE  HARDE  WERK,  word  'n  droom 
bewaarheid. 

SOLI  DEO  GLORIA!  AAN  GOD  ALLEEN  DIE  EER! 

8.  Die  toekoms 

God  se  genade  was  groot.  Die  belydende  lidmaattal  in  1992  beloop  52. 
Sieletal  68. 

Daar  word  beplan  om  steeds  te  werk  en  te  droom.  Daar  is  sprake  van 
eredienste  op  Kareedouwvanaf  1995.  Magdie  Here  steeds  op  Jeffresybaai 
en  in  die  omgewing  gewiUge  diensknegte  vind. 

Opgestel  deur  ds  LJ  Strauss  met  die  vriendelik  hulp  van 


Dr  JP  Naudé 
Ds  S Hoffman 
Mev  M Hoffman 
Oudl  JD  de  B Joubert 
Br  JC  Brits 
Oudl  DF  de  Vries 
Br  C Wissekerke 
Oudl  AC  Willemse 
Mev  Magriet  de  Beer 

